ચારેક દિવસથી ઈન્ડિયન પ્રિમિયર લીગ (આઈપીએલ)નો પ્રારંભ થયો છે જેમાં આઠ ટીમો વચ્ચે ક્રિકેટ ટુર્નામેન્ટ રમવામાં આવી રહી છે, છેલ્લા દસ વર્ષથી શરૃ થયેલા આઈપીએલે ક્રિકેટપ્રેમીઓને ઘેલુ લગાડયું છે ત્યારે કેટલાક તત્ત્વો તેના પર સટ્ટો રમાડતા હોય આવી પ્રવૃત્તિને ડામી દેવા માટે પોલીસે પણ કમર કસી છે તે દરમ્યાન ગઈકાલે જામનગરના પટ્ટણીવાડમાં આવેલી પાનની એક દુકાને ટીવી પરથી પ્રસારીત થતી ચેન્નાઈ સુપર કિંગ્સ અને કોલકત્તા નાઈટ રાઈડર્સની બે ટીમ વચ્ચે રમાતા મેચને નિહાળી એક શખ્સ સટ્ટો રમતો હોવાની બાતમી ડિવિઝનના સર્વેલન્સ સ્ટાફના પો. કો. યોગરાજસિંહ તથા અશોક સોલંકીને મળતા રાત્રે નવેક વાગ્યે પોલીસે પટ્ટણીવાડમાં આવેલી ગફારભાઈની પાનની દુકાન પાસે દરોડો પાડયો હતો.